Sovjetunionens Venner

Sovjetunionens Venner (SUV) var en norsk politisk organisasjon som fungerte som lobbyorganisasjon for Sovjetunionen og hadde nære bånd til Norges Kommunistiske Parti. Slike organisasjoner ble dannet i en rekke land etter initiativ fra Komintern.

Opptakten til SUV var en verdenskongress i Moskva i 1927, i anledning 10-årsjubileet for den russiske revolusjonen. Dette møtet munnet ut i en oppfordring til å danne vennskapsorganisasjoner i alle land.Side 245. Just Lippe: Norges Kommunistiske Partis historie, Bind 1, Oslo 1963 I Norge ble Sovjetunionens Venner startet i 1928, få måneder etter kongressen. NKP-eren Haavard Langseth var sentral i arbeidet med å etablere og bygge opp organisasjonen.Side 292. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1.

Sovjetunionens Venner ga ut tidsskriftet Sovjetnytt.

Adam Egede-Nissen var formann 1933-1935, før Nordahl Grieg overtok som formann. Organisasjonen ble forbudt 16. august 1940.

Referanser

Kategori:Vennskapssamarbeid
Kategori:Organisasjoner etablert i 1928
Kategori:Opphør i 1940
Kategori:1928 i Norge
Kategori:1928 i Sovjetunionen